CELEX: 62011TN0010
Language: mt
Date: 2011-01-03 00:00:00
Title: Kawża T-10/11 P: Appell ippreżentat fit- 3 ta’ Jannar 2011 minn Gerhard Birkhoff mis-sentenza tat-Tribunal għas-Servizz Pubbliku tas- 27 ta’ Ottubru 2010 fil-Kawża F-60/09, Gerhard Birkhoff vs Il-Kummissjoni Ewropea

19.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/34
            
         Appell ippreżentat fit-3 ta’ Jannar 2011 minn Gerhard Birkhoff mis-sentenza tat-Tribunal għas-Servizz Pubbliku tas-27 ta’ Ottubru 2010 fil-Kawża F-60/09, Gerhard Birkhoff vs Il-Kummissjoni Ewropea
   (Kawża T-10/11 P)
   2011/C 55/60
   Lingwa tal-kawża: it-Taljan
   
      Partijiet
   
   
      Appellant: Gerhard Birkhoff (Weitnau, il-Ġermanja) (rappreżentant: C. Inzillo, avukat)
   
      Appellata: Il-Kummissjoni Ewropea
   
      Talbiet tal-appellanti
   
   L-appellant jitlob lill-Qorti Ġenerali jogħġobha:
   
               —
            
            
               tannulla d-deċiżjoni appellata;
            
         
               —
            
            
               tikkundanna lill-appellata għall-ispejjeż kollha taż-żewġ istanzi.
            
         
      Aggravji u argumenti prinċipali
   
   L-għan ta’ dan l-appell huwa l-annullament tas-sentenza tat-Tribunal għas-Servizz Pubbliku, fil-Kawża F-60/09, Birkhoff vs Il-Kummissjoni, li ċaħdet ir-rikors kontra d-deċiżjoni tal-appellata, li ċaħdet l-estensjoni tal-ħlas tal-allowance tat-tfal dipendenti, li huwa kien jirċievi sa mill-1978.
   Insostenn tal-appell tiegħu, l-appellant qiegħed iressaq seba’ aggravji:
   
               —
            
            
               L-ewwel aggravju huwa bbażat fuq il-ksur tad-dispożizzjonijiet tar-Regolamenti tal-Persunal tal-Komunitajiet Ewropej u tal-prinċipji taċ-ċertezza legali u tat-trattament ugwali.
            
         
               —
            
            
               It-tieni aggravju huwa bbażat fuq żball ta’ liġi fir-rigward tal-kunsiderazzjoni li r-rikorrent sostna motiv wieħed fir-rikors promotur (Artikolu 2(5) tal-Anness VII tar-Regolamenti tal-Persunal) b’mod li ġew illimitati l-ilmenti tiegħu intiżi sabiex jinvolvu, minflok, l-applikazzjoni żbaljata tas-sistema regolatorja u tad-dispożizzjonijiet rilevanti ta’ riferiment fil-qasam inkwistjoni.
            
         
               —
            
            
               It-tielet aggravju huwa bbażat fuq żball ta’ liġi, nuqqas ta’ motivazzjoni u ksur tad-Dritt Komunitarju inkwantu t-Tribunal għas-Servizz Pubbliku ddeċieda l-kawża fuq il-bażi tal-prinċipju ta’ analoġija u fin-nuqqas totali ta’ xi kriterju legali u/jew ta’ regola ta’ riferiment.
            
         
               —
            
            
               Ir-raba’ aggravju huwa bbażat fuq żball ta’ liġi u ommissjoni u nuqqas ta’ motivazzjoni fl-evalwazzjoni tal-provi prodotti mill-appellant insostenn tar-raġunijiet tiegħu.
            
         
               —
            
            
               Il-ħames aggravju huwa bbażat fuq nuqqas ta’ osservanza tal-prinċipji ġenerali u invjolabbli tal-ugwaljanza bejn l-individwi u infondatezza manifesta tal-applikazzjonijiet u l-interpretazzjonijiet tar-regoli u/jew linji ta’ riferiment tal-ġurisprudenza inkwistjoni.
            
         
               —
            
            
               Is-sitt aggravju huwa bbażat fuq inkompetenza, nuqqas ta’ motivazzjoni u użu ħażin ta’ poter fir-rigward tad-deċiżjoni dwar l-ispejjeż deduċibbli totalment jew parzjalment rimborsabbli għall-mard ta’ membru tal-familja tal-appellant, mit-Tribunal għas-Servizz Pubbliku fuq parir tal-mediku likwidatur tas-sistema komuni għall-mard minflok l-Amministratur.
            
         
               —
            
            
               Is-seba’ aggravju huwa bbażat fuq nuqqas ta’ motivazzjoni fir-rigward ta’ diversi punti deċiżivi tas-sentenza appellata mqajma mill-appellant u li ma ġewx ikkunsidrati fid-dettall mit-Tribunal għas-Servizz Pubbliku.